《幽斋清兴》
元代·叶颙

窗迎青嶂远，门掩白云深。坐久风生席，年高雪满簪。

访梅临水际，采药陟烟岑。月径桓伊笛，秋庭单父琴。

惊醒尘土梦，涤尽利名心。衒世闲声誉，生平不用寻。

作者简介：（1296—?）元明间金华府金华人，字景南，一字伯恺，自号云𩕢天民。元末隐居不出，至正中自刻其诗，名《樵云独唱》。入明，举进士，官行人司副。后免官家居，授徒甚众。